มีเพศสัมพันธ์ละถุงยางขาดค่ะ อยู่หลังการมีประจำเดือนวันแรกตั้งแต่มีประจำเดือน5วันค่ะ พึ่งเริ่มกินยาคุมแบบปกติครั้งแรกได้3เม็ด ได้มีเพศสัมพันธ์ไปซักพักแล้ว พอเสียบเข้าไปใหม่ได้หน่อยนึงปุ๊ปถุงยางขาด เลยรีบเอาออกค่ะละเสร็จข้างนอก จะท้องไหมคะ
สวัสดีครับการเริ่มรับประทานยาคุมครั้งแรกควรเริ่มในวันที่ 1-5 ของการมีประจำเดือน โดยไม่ต้องใช้วิธีคุมกำเนิดอย่างอื่น เช่น ใส่ถุงยางอนามัยร่วมด้วย แต่หากเริ่มทานยาคุมหลังวันที่ 5 ของการมีประจำเดือนจะไม่สามารถมีผลคุมกำเนิดได้ทันทีจะต้องใช้วิธีคุมกำเนิดอื่นร่วมด้วย อย่างน้อย 7 วันหลังจากทานยาคุมเม็ดแรก โดยทานยาคุมวันละเม็ดไปเรื่อยๆตามชนิดจำนวนเม็ดยาคุมกำเนิดที่ทานการมีเพศสัมพันธ์โดยไม่ได้ป้องกันหรือถ้าป้องกันโดยวิธีหลั่งนอกมีความเสี่ยงต่อการตั้งครรภ์ได้ ถ้าในช่วงที่มีเพศสัมพันธ์นั้นฝ่ายหญิงอยู่ในช่วงตกไข่พอดีสำหรับการคาดคะเนวันตกไข่อย่างคร่าวๆ ก็คือ ในกรณีที่ประจำเดือนมาสม่ำเสมอทุกๆรอบเดือน วันที่โอกาสที่จะมีไข่ตกก็จะเป็นช่วงประมาณด้วย 12-16 วัน ลบนับจากวันแรกของวันที่คาดว่าจะมีประจำเดือนรอบถัดไป ซึ่งเป็นช่วงที่คาดว่ามีการตกไข่พอดี ซึ่งมีโอกาสตั้งครรภ์ได้มากที่สุดสรุปคือจากกรณีของ จขกท ที่เพิ่งเริ่มทานยาเม็ดคุมกำเนิดหลังจากวันที่ 5 ของประจำเดือนมา ยาคุมที่ทานไปยังออกฤทธิ์ไม่เต็มประสิทธิภาพ จึงจะต้องคุมกำเนิดด้วยวิธีอื่นก่อนอย่างน้อย 7 วันก่อน ส่วนในคำถามว่ามีโอกาสตั้งครรภ์หรือไม่ ต้องมีอยู่แล้วแต่จะมากหรือน้อยขึ้นอยู่กับว่าตรงกับวันตกไข่ของฝ่ายหญิงตามวิธีคำนวณข้างต้นหรือไม่ครับโดยหากมีความกังวลใจให้ จขกท ตรวจการตั้งครรภ์ หลังจากการมีเพศสัมพันธ์ที่ถุงยางแตกครั้งล่าสุดอย่างน้อย 2 สัปดาห์ขึ้นไป เพื่อยืนยันการตั้งครรภ์ครับ